pythainlp/thai-wiki-dataset-v3 huggingface dataset:
อี อึน-ซัง

อี อึน-ซัง (이은상; เกิด 26 ตุลาคม พ.ศ. 2545) หรือที่รู้จักในชื่อ อึนซัง เป็นนักร้องชาวเกาหลีใต้ เขาเดบิวต์ในฐานะสมาชิกของเอ็กซ์วันในปี พ.ศ. 2562 เขาเดบิวต์ในฐานะศิลปินเดี่ยวเมื่อวันที่ 31 สิงหาคม พ.ศ. 2563 ด้วยอัลบั้มเดี่ยวชื่อ Beautiful Scar
== อ้างอิง ==
== แหล่งข้อมูลอื่น ==
นักร้องชายชาวเกาหลีใต้
สมาชิกของเอ็กซ์วัน
ผู้เข้าแข่งขันพรอดิวซ์เอ็กซ์ 101
นักร้องชายชาวเกาหลีใต้ในศตวรรษที่ 21
ไอดอลชายชาวเกาหลีใต้
ฮัน ซึง-อู

ฮัน ซึง-อู (한승우; เกิด 24 ธันวาคม พ.ศ. 2537) หรือที่รู้จักกันในชื่อ ซึงอู เป็นนักร้อง, นักแต่งเพลง, แร็ปเปอร์, นักเต้น และนักแสดงชาวเกาหลีใต้ เขาเดบิวต์ในฐานะสมาชิกวงวิกทันของเกาหลีใต้ในปี พ.ศ. 2559  ในปี พ.ศ. 2562 เขาได้อันดับที่สามในรายการ พรอดิวซ์เอ็กซ์ 101และกลายเป็นสมาชิกของวงเอ็กซ์วัน เขาเดบิวต์ในฐานะศิลปินเดี่ยวในเดือนสิงหาคมปี พ.ศ. 2563 ด้วยอีพี Fame
== อ้างอิง ==
== แหล่งข้อมูลอื่น ==
นักร้องชายชาวเกาหลีใต้
สมาชิกของเอ็กซ์วัน
ผู้เข้าแข่งขันพรอดิวซ์เอ็กซ์ 101
ศิลปินสังกัดไอเอสทีเอนเตอร์เทนเมนต์
สมาชิกของวิกทัน
นักร้องชายชาวเกาหลีใต้ในศตวรรษที่ 21
ไอดอลชายชาวเกาหลีใต้
รางวัลภาพยนตร์ไทย ชมรมวิจารณ์บันเทิง ครั้งที่ 29

รางวัลภาพยนตร์ไทย ชมรมวิจารณ์บันเทิง ครั้งที่ 29 เป็นรางวัลที่มอบให้แก่บุคลากรในวงการภาพยนตร์ไทย จัดโดยชมรมวิจารณ์บันเทิง โดยพิจารณาจากภาพยนตร์ไทยที่เข้าฉายในปี พ.ศ. 2563 จำนวน 37 เรื่อง เดิมจะจัดงานประกาศผลในวันที่ 5 พฤษภาคม พ.ศ. 2564 ณ ห้องมัฆวานรังสรรค์ สโมสรทหารบก ถนนวิภาวดีรังสิต กรุงเทพมหานคร แต่เนื่องจากสถานการณ์แพร่ระบาดของโรคโควิด-19 ทำให้ได้มีการประกาศเลื่อนการจัดงานออกไปโดยได้ประกาศผลในเดือนธันวาคม พ.ศ. 2564
== รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ==
สำหรับผู้ได้รับรางวัลแสดงเป็น ตัวหนา
== อ้างอิง ==
รางวัลภาพยนตร์ไทย ชมรมวิจารณ์บันเทิง
บาลงดอร์ 2018

บาลงดอร์ 2018 (2018 Ballon d'Or) เป็นพิธีมอบรางวัลประจำปีครั้งที่ 63 เพื่อยกย่องนักฟุตบอลที่ดีที่สุดในโลกประจำปี พ.ศ. 2561 ผู้ชนะได้รับการประกาศเมื่อวันที่ 3 ธันวาคม พ.ศ. 2561 และเป็นครั้งแรกในประวัติศาสตร์ที่มีการมอบรางวัล บาลงดอร์หญิง และโกปาโทรฟี่ ซึ่งเป็นรางวัลสำหรับนักฟุตบอลหญิงยอดเยี่ยมและนักฟุตบอลชายอายุต่ำกว่า 21 ปีตามลำดับ
== อ้างอิง ==
บาลงดอร์
บาลงดอร์ 2017

บาลงดอร์ 2017 (2017 Ballon d'Or) เป็นรางวัลประจำปีครั้งที่ 62 เพื่อยกย่องนักฟุตบอลชายที่ดีที่สุดในโลกประจำปี พ.ศ. 2560
คริสเตียโน โรนัลโดได้รับรางวัลเป็นสมัยที่ 5 เมื่อวันที่ 7 ธันวาคม พ.ศ. 2560 ซึ่งเท่ากับเป็นบาลงดอร์ที่มีจำนวนสูงสุดในประวัติศาสตร์ในเวลานั้นโดยแบ่งปันสถิติกับลิโอเนล เมสซิ
== อ้างอิง ==
บาลงดอร์
บาลงดอร์ 2016

บาลงดอร์ 2016 (2016 Ballon d'Or) เป็นรางวัลที่มอบให้กับนักฟุตบอลที่มีผลงานดีที่สุดทั่วโลกในปี พ.ศ. 2559
ในเดือนกันยายน พ.ศ. 2559 France Football ประกาศความร่วมมือกับฟีฟ่าสำหรับรางวัลฟีฟ่าบาลงดอร์ได้สิ้นสุดลงแล้วและพวกเขาจะรื้อฟื้นรางวัลบาลงดอร์ โดยถือว่ารางวัลปี พ.ศ. 2559 เป็นรางวัลที่ 61
== อ้างอิง ==
บาลงดอร์
ฟีฟ่าบาลงดอร์ 2015

ฟีฟ่าบาลงดอร์ 2015 (2015 FIFA Ballon d'Or) เป็นปีที่หกสำหรับการประกาศรางวัลของฟีฟ่าสำหรับผู้เล่นฟุตบอลและโค้ชยอดนิยมแห่งปี มีการมอบรางวัลที่เมืองซูริก ประเทศสวิตเซอร์แลนด์ เมื่อวันที่ 11 มกราคม พ.ศ. 2559
ลิโอเนล เมสซิได้รับรางวัลในฐานะนักเตะยอดเยี่ยมแห่งปีของโลกเป็นสมัยที่ 5 ซึ่งเป็นสถิติของเขาที่ชนะ 5 ครั้ง คาร์ลิ ลอยด์ได้รับการเสนอชื่อให้เป็นผู้เล่นหญิงแห่งปีของโลก ส่วนลุยส์ เอนริเกได้รับรางวัลโค้ชแห่งปีของฟุตบอลชายโลกและจิลล์ เอลลิส โค้ชแห่งปีของฟุตบอลหญิงระดับโลก
พิธีนี้ดำเนินรายการโดย Kate Abdo และ James Nesbitt
== อ้างอิง ==
บาลงดอร์
เจโอวัน

เจโอวัน (JO1; ) เป็นกลุ่มบอยแบนด์ของญี่ปุ่นที่ก่อตั้งขึ้นจากรายการแข่งขันเรียลลิตี้รายการพรอดิวซ์ 101 ญี่ปุ่น ประกอบด้วยสมาชิก 11 คน ได้แก่ อิซเซย์ มาเมะฮาระ, จุนกิ โคโนะ, เคย์โกะ ซาโต้, เร็น คาวาชิริ, รุกิ ชิโระอิวะ, ชิอง ซึรุโบ, โช โยนาชิโระ, โชเซย์ โอฮิระ, สุกะอิ คินโจ, โชยะ คิมาตะ และ ทาคุมิ คาวานิชิ โดยแตกต่างผู้ชนะรายการพรอดิวซ์ 101กลุ่มอื่น ๆ ที่เจโอวันจะเป็นเป็นกลุ่มถาวร บริหารงานโดย Lapone Entertainment ซึ่งเป็นบริษัทร่วมระหว่าง โยชิโมโตะ โคเกียว และซีเจ อีเอ็นเอ็ม
เจโอวันเปิดตัวด้วยซิงเกิ้ล "โปรโตสตาร์" เมื่อวันที่ 4 มีนาคม พ.ศ. 2563 และได้เปิดตัวซิงเกิ้ลทั้งหมดสองซิงเกิ้ลที่ติดอันดับ โอริออนซิงเกิลชาร์ต และ บิลบอร์ดเจแปนฮอต 100 และได้รับการรับรองระดับแพลทินัมจาก สมาคมอุตสาหกรรมบันทึกเสียงแห่งประเทศญี่ปุ่น (RIAJ) กลุ่มนี้เปิดตัวสตูดิโออัลบั้มแรกชื่อ เดอะสตาร์ เมื่อวันที่ 25 พฤศจิกายน พ.ศ. 2563
==สมาชิก==
อิซเซย์ มาเมฮาระ  – นักเต้น, นักร้อง
จุนกิ โคโนะ  – หัวหน้าร้อง, นักร้อง
เคย์โกะ ซาโต้  – นักเต้น, นักร้อง
เร็น คาวาชิริ  – หัวหน้าเต้น, นักเต้น, นักร้อง
รุกิ ชิโรอิวะ  – นักเต้น, แร็ปเปอร์
ชิอง ซึรุโบ  – แร็ปเปอร์, นักร้อง
โช โยนาชิโระ  – หัวหน้าวง, นักร้อง
โชเซย์ โอฮิระ  – นักเต้น, แร็ปเปอร์
สูกาอิ คินโจ  – นักร้อง, แร็ปเปอร์
โชยะ คิมาตะ  – แร็ปเปอร์, นักเต้น
ทาคุมิ คาวานิชิ  – นักร้อง, แร็ปเปอร์, นักเต้น
== ผลงานเพลง ==
สตูดิโออัลบั้ม
The Star (2020)
Kizuna (2022)
== ผลงานการแสดง ==
=== ภาพยนตร์ ===
===โทรทัศน์===
=== วิทยุ ===
== อ้างอิง ==
== แหล่งข้อมูลอื่น ==
กลุ่มดนตรีที่ก่อตั้งในปี พ.ศ. 2562
บอยแบนด์ญี่ปุ่น
กลุ่มไอดอลญี่ปุ่น
ผู้เข้าแข่งขันพรอดิวซ์ 101
พรอดิวซ์ 101
อุบัติเหตุทางรังสีที่สมุทรปราการ

อุบัติเหตุทางรังสีที่สมุทรปราการ เป็นอุบัติเหตุทางรังสีครั้งแรกของประเทศไทย เกิดขึ้นช่วงปลายเดือนมกราคม–ต้นเดือนกุมภาพันธ์ พ.ศ. 2543 ที่จังหวัดสมุทรปราการ อุบัติเหตุนี้เกิดขึ้นเมื่อส่วนหัวของเครื่องฉายรังสีทางการแพทย์ หรือ เครื่องฉายรังสีโคบอลต์-60ที่เก็บไว้อย่างไม่ถูกต้องถูกเก็บมาโดยคนขายของเก่า จากนั้นคนขายของเก่านำไปแยกชิ้นส่วนโดยไม่รู้ตัวว่าเป็นวัตถุอันตราย ส่งผลให้ตนเองและบุคคลใกล้เคียงได้รับรังสีก่อไอออน ไม่กี่สัปดาห์หลังการแยกชิ้นส่วน ผู้สัมผัสและบุคคลที่เกี่ยวข้องเริ่มมีอาการเจ็บป่วยเฉียบพลันจากรังสีจนต้องเข้าไปพบแพทย์ สำนักงานปรมาณูเพื่อสันติอันเป็นหน่วยงานที่ดูแลด้านนิวเคลียร์ของประเทศ ได้รับการแจ้งจากแพทย์เจ้าของไข้ที่สงสัยว่าอาการป่วยนี้น่าจะเกิดมาจากรังสี การแจ้งนี้ตรงกับวันที่ 17 หลังจากการสัมผัสครั้งแรก เมื่อทางสำนักงานปรมาณูเพื่อสันติ (ปส.) ได้รับการรายงานจึงได้ส่งทีมเข้ามารับมือและตรวจสอบเพื่อค้นหาต้นกำเนิดรังสีที่คาดว่ามีการแผ่รังสีอยู่ที่ 15.7 เทระเบ็กเคอเรล และติดตามหาตัวเจ้าของผู้รับผิดชอบ เมื่อ ปส. ทำการตรวจสอบแล้ว พบว่ามีต้นกำเนิดรังสีที่ไม่มีบรรจุและจัดเก็บอย่างปลอดภัย เหตุการณ์นี้ทำให้มีผู้เข้ารับการรักษาที่โรงพยาบาล 10 ราย เสียชีวิตในภายหลัง 3 ราย และผู้ได้รับผลกระทบ 1,872 คน
== ภูมิหลัง ==
โคบอลต์-60 (60Co) เป็นไอโซโทปกัมมันตรังสีของโคบอลต์ มีครึ่งชีวิต 5.27 ปี และปลดปล่อยรังสีแกมมาที่มีความสามารถในการทะลุทะลวงสูง มักใช้ในการรังสีรักษา ฆ่าเชื้อในสถานพยาบาลและในอุตสาหกรรมต่าง ๆ อุปกรณ์ที่เป็นต้นเหตุของอุบัติเหตุในครั้งนี้เป็นเครื่องรักษาด้วยรังสีจากภายนอก Gammatron-3 ผลิตโดยบริษัทซีเมนส์และนำเข้ามาในประเทศไทยในปี 2512 ได้รับอนุญาตและติดตั้งที่โรงพยาบาลรามาธิบดี กรุงเทพมหานคร ต้นกำเนิดรังสีที่เกี่ยวข้องกับอุบัติเหตุเป็นอุปกรณ์ทดแทนที่ติดตั้งใหม่ใน พ.ศ. 2524 โดยมีการแผ่รังสีเริ่มแรกอยู่ที่ 196 เทระเบ็กเคอเรล แต่ในช่วงที่เกิดอุบัติเหตุมีการแผ่รังสีอยู่ที่ 15.7 เทระเบ็กเคอเรล
==อ้างอิง==
== แหล่งข้อมูลอื่น ==
เอกสารเผยแพร่อย่างเป็นทางการถึงกรณีอุบัติเหตุ โดยสำนักงานปรมาณูเพื่อสันติ 
อุบัติเหตุทางรังสีที่สมุทรปราการ – โดยทางยูทูบ
ภัยพิบัติในปี พ.ศ. 2543
เหตุการณ์ในจังหวัดสมุทรปราการ
ประเทศไทยในปี พ.ศ. 2543
อุบัติเหตุทางรังสี
ภัยพิบัติที่มนุษย์สร้างขึ้นในประเทศไทย
ภัยพิบัติในประเทศไทย
วัยฝันปั้นแก้วมัค

วัยฝันปั้นแก้วมัค  เป็นซีรีส์มังงะญี่ปุ่นเกี่ยวกับเครื่องปั้นดินเผา มีฉากในเมืองทาจิมิ จังหวัดกิฟุ เผยแพร่ออนไลน์โดย Planet  ตั้งแต่ พ.ศ. 2555 รวบรวมเป็นหนังสือการ์ตูนดิจิตัล 33 เล่ม ซีรีส์มังงะลำดับที่สองวาดโดยโอซามุ คาชิวาระได้เผยแพร่ออนไลน์ผ่านเว็บไซต์มังงะครอสของสำนักพิมพ์อากิตะ โชเต็งตั้งแต่วันที่ 28 มกราคม พ.ศ. 2564 ได้รับการดัดแปลงเป็นอนิเมะโดยสตูดิโอนิปปงแอนิเมชัน ออกอากาศตั้งแต่เดือนเมษายนถึงเดือนมิถุนายน พ.ศ. 2564 ฤดูกาลที่ 2 ออกอากาศตั้งแต่เดือนตุลาคมถึงธันวาคม พ.ศ. 2564
==ตัวละคร==
== สื่อ ==
===อนิเมะ===
มีการประกาศดัดแปลงเรื่องวัยฝันปั้นแก้วมัคเป็นซีรีส์อนิเมะโทรทัศน์ทางทวิตเตอร์เมื่อวันที่ 14 กุมภาพันธ์ พ.ศ. 2563 ซีรีส์อนิเมะสร้างโดยสตูดิโอนิปปงแอนิเมชัน กำกับโดยจุน คามิยะ เขียนบทโดยนารูฮิซะ อารากาวะ ออกแบบตัวละครโดยอายาโนะ โยชิโอกะ เมืองทาจิมิและสมาคมท่องเที่ยวของเมืองทาจิมิให้ความร่วมมือในการสร้างอนิเมะ ซีรีส์อนิเมะมีกำหนดออกอากาศในวันที่ 3 เมษายน พ.ศ. 2564 ทางช่อง CBC และช่องอื่น ๆ มินามิ ทานากะ, ยู เซริซาวะ, ยูกิ วาไก และรินะ ฮนนิซูมิ ร้องเพลงเปิดชื่อเพลงว่า "โทบิระ โอะ อาเกตาระ" ส่วนอายะ อูจิดะร้องเพลงปิดชื่อเพลงว่า "Pale Blue"  ฤดูกาลที่ 2 มีกำหนดออกอากาศในเดือนตุลาคม พ.ศ. 2564
เมื่อวันที่ 21 มิถุนายน พ.ศ. 2564 ได้มีการประกาศสร้างฤดูกาลที่ 2 นักพากย์และทีมงานหลักกลับมารับหน้าที่เดิม เริ่มออกอากาศเมื่อวันที่ 2 ตุลาคม พ.ศ. 2564   กลุ่ม The Mug-Mo (มินามิ ทานากะ, ยู เซริซาวะ, ยูกิ วาไก และรินะ ฮนนิซูมิ) ร้องเพลงเปิดของฤดูกาลที่ 2 ชื่อเพลงว่า "Muchū no Saki e" ส่วนอายะ อูจิดะร้องเพลงปิดของฤดูกาลที่ 2 ชื่อเพลงว่า "Yellow Canary"
====รายชื่อตอน====
=====วัยฝันปั้นแก้วมัค=====
{|class="plainrowheaders wikitable" style="width:100%; margin:auto; background:#FFF;
|- style="border-bottom: 3px solid #CCF;"
! style="width:4em;"  | ตอนที่(ของเรื่อง)
! style="width:4em;"  | ตอนที่(ของฤดูกาล)
! ชื่อตอน
! style="width:8em;" | ผู้กำกับ
! style="width:8em;" | ผู้เขียนบท
! style="width:12em;" | วันที่ออกอากาศครั้งแรก
|-
|}
=====วัยฝันปั้นแก้วมัค ภาค 2=====
{|class="plainrowheaders wikitable" style="width:100%; margin:auto; background:#FFF;
|- style="border-bottom: 3px solid #CCF;"
! style="width:4em;"  | ตอนที่(ของเรื่อง)
! style="width:4em;"  | ตอนที่(ของฤดูกาล)
! ชื่อตอน
! style="width:8em;" | ผู้กำกับ
! style="width:8em;" | ผู้เขียนบท
! style="width:12em;" | วันที่ออกอากาศครั้งแรก
|-
|}
==หมายเหตุ==
==อ้างอิง==
==แหล่งข้อมูลอื่น==
เว็บไซต์ทางการของมังงะ 
เว็บไซต์ทางการของอนิเมะ 
วัยฝันปั้นแก้วมัค ใน ปีลีปีลี
วัยฝันปั้นแก้วมัค ภาค 2 ใน ปีลีปีลี
อนิเมะที่ออกฉายในปี พ.ศ. 2564
การ์ตูนญี่ปุ่นแนวโชเน็ง
หาบ้านให้มังกรที!

หาบ้านให้มังกรที!  เป็นซีรีส์มังงะญี่ปุ่นแนวจินตนิมิต เขียนโดยคาโอะ ทานูกิ และวาดภาพโดยช็อกโก ตีพิมพ์ในนิตยสารคอมิกการ์เดนรายเดือน นิตยสารการ์ตูนแนวโชเน็งของสำนักพิมพ์แม็กการ์เดนตั้งแต่เดือนธันวาคม พ.ศ. 2559 ถึงธันวาคม พ.ศ. 2565 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) ถึงเล่มที่ 9 ได้รับการดัดแปลงเป็นซีรีส์อนิเมะโทรทัศน์โดยสตูดิโอซิกนัลเอ็มดี ออกอากาศตั้งแต่เดือนเมษายนถึงมิถุนายน พ.ศ. 2564
==ตัวละคร==
มังกรแดงวัยเยาว์ แม้จะเป็นมังกรแต่อ่อนแอและขี้ขลาด หลังจากถูกไล่ออกจากครอบครอบ ก็พยายามหาบ้านในฝันที่จะอาศัยอยู่ได้อย่างปลอดภัย
จอมมารผู้ทรงพลานุภาพ ทั้งยังมีทักษะด้านสถาปนิกและรู้จักธุรกิจอสังหาริมทรัพย์ รับเล็ตตี้เป็นลูกค้าไปตามที่ดินต่าง ๆ เพื่อตามหาบ้านในฝัน
==รูปแบบต่าง ๆ==
===มังงะ===
มังงะเขียนเรื่องโดยคาโอะ ทานูกิ วาดรูปโดยช็อกโก อายะ ตีพิมพ์ในนิตยสารคอมิกการ์เดนรายเดือน นิตยสารการ์ตูนแนวโชเน็งของสำนักพิมพ์แม็กการ์เดน ตั้งแต่วันที่ 5 ธันวาคม พ.ศ. 2559 ถึง 5 ธันวาคม พ.ศ. 2565 และได้รับการรวบรวมตีพิมพ์เป็นหนังสือการ์ตูนรวมเล่ม  (ทังโกบง) ถึงเล่มที่ 9
มังงะภาคแยกจะเริ่มตีพิมพ์ในนิตยสารเดียวกันในเดือนมกราคม พ.ศ. 2566
===อนิเมะ===
ได้มีการประกาศดัดแปลงเรื่องหาบ้านให้มังกรที!เป็นอนิเมะในมังงะเล่มที่ 5 เมื่อเดือนตุลาคม พ.ศ. 2562  ภายหลังได้เผยว่าจะเป็นซีรีส์อนิเมะโทรทัศน์เมื่อวันที่ 9 พฤษภาคม พ.ศ. 2563 สร้างโดยสตูดิโอซิกนัลเอ็มดี กำกับโดยฮารูกิ คาซูงาโมริ ออกแบบตัวละครโดยชิโอริ อาซูกะและ Su Shiyi รับผิดชอบดนตรีประกอยโดยเคียวเฮ มัตสึโนะ ซีรีส์อนิเมะมีกำหนดออกอากาศในวันที่ 4 เมษายน พ.ศ. 2564 ทางช่อง  Tokyo MX, ytv และ BS Fuji มาซาโยชิ โออิชิร้องเพลงเปิดชื่อเพลงว่า "Roll-playing" วง Non Stop Rabbit ร้องเพลงปิดชื่อเพลงว่า "ชิซูกะ นะ คาเซะ"
====ราชชื่อตอน====
{|class="plainrowheaders wikitable" style="width:100%; margin:auto; background:#FFF;
|- style="border-bottom: 3px solid #CCF;"
! style="width:4em;"  | ตอนที่
! ชื่อตอน
! style="width:8em;" | ผู้กำกับ
! style="width:8em;" | ผู้เขียนบท
! style="width:12em;" | วันที่ออกอากาศครั้งแรก
|-
|}
==หมายเหตุ==
==อ้างอิง==
==แหล่งข้อมูลอื่น==
หาบ้านให้มังกรที! ที่ คอมิกการ์เดนรายเดือน 
เว็บไซต์ทางการของอนิเมะ 
หาบ้านให้มังกรที! ทาง ปีลีปีลี
มังงะที่ตีพิมพ์ในปี พ.ศ. 2559
มังงะที่ตีพิมพ์ในปี พ.ศ. 2566
อนิเมะที่ออกฉายในปี พ.ศ. 2564
การ์ตูนญี่ปุ่นแนวจินตนิมิต
การ์ตูนญี่ปุ่นแนวโชเน็ง
ทีวีเอ็น

ทีวีเอ็น เป็นเครือข่ายโทรทัศน์ประเภทความบันเทิงทั่วไปของเกาหลีใต้ ซึ่งเป็นของบริษัทซีเจอีเอ็นเอ็ม อีแอนด์เอ็มดิวิชัน โดยให้บริการบนแพลตฟอร์มเคเบิล KT SkyLife และ IPTV
== โปรแกรม ==
=== ข่าว ===
tvN e-News 9
tvN 좋은아침 tvN!
tvN 뉴스 5
=== ละครโทรทัศน์ ===
ละครโทรทัศน์ของช่องทีวีเอ็นได้รับการเผยแพร่ออกไปยังประเทศต่าง ๆ ในเอเชียและอเมริกา โดยมีละครที่เป็นที่รู้จัก ได้แก่ ปักหมุดรักฉุกเฉิน, Reply วันวาน 1988 และก็อบลิน คำสาปรักผู้พิทักษ์วิญญาณ ตอนสุดท้ายของปักหมุดรักฉุกเฉินมีส่วนแบ่งผู้ชมทั่วประเทศ 21.683% ทำให้เป็นละครโทรทัศน์เกาหลีที่มีเรตติ้งสูงสุดเป็นอันดับสามในประวัติศาสตร์เคเบิลทีวีของเกาหลี และยังเป็นละครเรื่องแรกทางช่องทีวีเอ็นที่มีคะแนนการรับชมสูงถึง 20% นอกจากนี้ละครเรื่องนี้ยังได้รับเสียงวิพากษ์วิจารณ์จากบทภาพยนตร์ในทิศทางและการแสดงอีกด้วย Reply วันวาน 1988 ก็ได้รับทั้งเสียงวิจารณ์และเสียงชื่นชมจากผู้ชมด้วยตอนสุดท้ายที่บันทึกส่วนแบ่งผู้ชมทั่วประเทศ 18.8% ทำให้เป็นละครที่มีเรตติ้งสูงสุดเป็นอันดับสี่ในประวัติศาสตร์เคเบิลทีวีของเกาหลี
=== กีฬา ===
เอเอฟซี (2021-2024)
* ทีมชาติ
** ฟุตบอลโลก 2022 รอบคัดเลือก (จากรอบสาม) หากสาธารณรัฐเกาหลี ผ่านเข้ารอบรอบสอง)
** 2023 AFC Asian Cup (การแข่งขันรอบชิงชนะเลิศเท่านั้น)
** 2022 AFC Women's Asian Cup
** AFC Junior/Youth Championships
*** ชาย
**** ฟุตบอลเอเชียเยาวชนอายุไม่เกิน 23 ปี
**** ฟุตบอลเอเชียเยาวชนอายุไม่เกิน 19 ปี
**** ฟุตบอลเอเชียเยาวชนอายุไม่เกิน 16 ปี
*** หญิง
**** ฟุตบอลเอเชียเยาวชนหญิงอายุไม่เกิน 19 ปี
**** ฟุตบอลเอเชียเยาวชนหญิงอายุไม่เกิน 16 ปี
** เอเอฟซีฟุตซอลแชมเปียนชิป
*** ฟุตซอลชิงแชมป์เอเชีย
*** ฟุตซอลเอเชียเยาวชนอายุไม่เกิน 20 ปี
*** ฟุตซอลหญิงชิงแชมป์เอเชีย
* คลับ
** เอเอฟซีแชมเปียนส์ลีก
** เอเอฟซีคัพ
** เอเอฟซีฟุตซอลคลับแชมเปียนชิพ
ยูฟ่า (2009-2012)
* ยูฟ่าแชมเปียนส์ลีก
* ยูฟ่ายูโรปาลีก
* ยูฟ่าซูเปอร์คัพ
== อันดับจำนวนผู้ชม ==
ตารางด้านล่างแสดงรายการละครโทรทัศน์ 20 อันดับแรกที่มีเรตติ้งส่วนแบ่งผู้ชมเฉลี่ยสูงสุด (ทั่วประเทศ)
ตารางด้านล่างแสดงละคร 20 อันดับแรกที่มีผู้ชมสูงสุดทั่วประเทศ (ล้าน) ตอนที่มีผู้ชมสูงสุดทั่วประเทศและวันที่
== หมายเหตุ ==
== อ้างอิง ==
== แหล่งข้อมูลอื่น ==
สถานีโทรทัศน์ในประเทศเกาหลีใต้
มิสแกรนด์ไทยแลนด์ 2021

มิสแกรนด์ไทยแลนด์ 2021 (Miss Grand Thailand 2021) เป็นการประกวดความงามครั้งที่ 9 ของมิสแกรนด์ไทยแลนด์ เดิมจะการประกวดรอบสุดท้ายจะถูกจัดขึ้นที่โชว์ ดีซี ฮอลล์, กรุงเทพมหานคร เนื่องจากในปี 2021 สถานการณ์ COVID-19 ในประเทศไทย ณ ขณะนั้นยังคงมีการระบาดอย่างหนัก และมีผู้เสียชีวิตต่อวันเป็นจำนวนมาก เพื่อให้สอดคล้องต่อความปลอดภัย และเป็นไปตามมาตรการของรัฐในขณะนี้  ทำให้มิสแกรนด์ไทยแลนด์ 2021 ไม่สามารถจัดการประกวดได้จึงงดการจัดการประกวด จากเดิมจะจัดขึ้นในวันที่ 11 กันยายน พ.ศ. 2564 กองประกวดมิสแกรนด์ไทยแลนด์จึงมีการประกาศแต่งตั้ง อินดี จอห์นสัน รองอันดับ 1 มิสแกรนด์ไทยแลนด์ 2020 เป็น มิสแกรนด์ไทยแลนด์ 2021 คนที่ 9 ของประเทศไทย เป็นตัวแทนประเทศไทยในการประกวดมิสแกรนด์อินเตอร์เนชันแนล 2021 ซึ่งจะถูกจัดขึ้นในวันที่ 4 ธันวาคม 2564 ณ จังหวัดภูเก็ต ประเทศไทย โดยหลายจังหวัดได้จัดการประกวดและมีตัวแทนประกวดไปแล้วในปี 2021 ซึ่งพวกเขาจะยังคงดำรงตำแหน่งและเป็นตัวแทนมาประกวดในปี 2022 นี้ต่อไป
==ประวัติ==
ในวันที่ 15 กุมภาพันธ์ พ.ศ. 2564 กองประกวดมิสแกรนด์ไทยแลนด์ได้จัดให้มีการแถลงข่าวการจัดประกวดมิสแกรนด์ไทยแลนด์ 2021 ขึ้น ณ โชว์ ดีซี ฮอลล์ (Show DC Hall) โดยกำหนดให้มีการคัดเลือกตัวแทนระดับจังหวัดให้เสร็จสิ้นภายในวันที่ 30 มิถุนายน พ.ศ. 2564 ส่วนการจัดประกวดรอบสุดท้ายระดับประเทศนั้นจะถูกจัดขึ้นในวันที่ 21 สิงหาคม ปีเดียวกัน ต่อมาในวันที่ 25 กรกฎาคม พ.ศ. 2564 ทางกองประกวดมิสแกรนด์ไทยแลนด์ ประกาศเลื่อนจัดการประกวดออกไปอย่างไม่มีกำหนด เนื่องด้วยสถานการณ์การแพร่ระบาดของ โควิด-19 ในประเทศไทย ณ ขณะนั้น และในวันที่ 4 กันยายน พ.ศ. 2564 มีประกาศอย่างเป็นทางการ แต่งตั้งให้ อินดี้ จอห์นสัน รองอันดับ1 มิสแกรนด์ไทยแลนด์2020 เป็นมิสแกรนด์ไทยแลนด์  2021คนที่ 9ของประเทศไทย
เพื่อเป็นตัวแทนประเทศไทยในการประกวดมิสแกรนด์อินเตอร์เนชันแนล 2021 ในเดือนธันวาคม ที่ภูเก็ต ประเทศไทย
== ผลการประกวด ==
=== ลำดับ ===
== อ้างอิง ==
== แหล่งข้อมูลอื่น ==
เว็บไซต์อย่างเป็นทางการ
มิสแกรนด์ไทยแลนด์แบ่งตามจังหวัด
มิสแกรนด์ไทยแลนด์แบ่งตามปี
อิชต์วาน ซอนดี

อิชต์วาน ซอนดี (István Szondy; 29 ธันวาคม ค.ศ. 1925 – 31 พฤษภาคม ค.ศ. 2017) เป็นทั้งนักปัญจกีฬาสมัยใหม่, นักกีฬาขี่ม้า และแชมป์โอลิมปิกชาวฮังการี ซึ่งเข้าแข่งขันในโอลิมปิกฤดูร้อน 1948, 1952 และ 1956
== โอลิมปิก ==
ซอนดีได้รับรางวัลเหรียญทองจากการแข่งปัญจกีฬาสมัยใหม่ประเภททีมในโอลิมปิกฤดูร้อน 1952 ที่เฮลซิงกิ และรางวัลเหรียญทองแดงจากการแข่งประเภทบุคคล
== อ้างอิง ==
== แหล่งข้อมูลอื่น ==
นักปัญจกีฬาสมัยใหม่ชายชาวฮังการี
นักกีฬาขี่ม้าชายชาวฮังการี
นักกีฬาฮังการีที่ได้เหรียญทองโอลิมปิก
นักกีฬาฮังการีที่ได้เหรียญทองแดงโอลิมปิก
บุคคลจากบาแรตจูวิฟาลู
ลาก่อนคราเมอร์ของฉัน

ลาก่อนคราเมอร์ของฉัน  เป็นซีรีส์มังงะญี่ปุ่นเกี่ยวกับฟุตบอลหญิง เขียนเรื่องและวาดภาพโดยนาโอชิ อารากาวะ ตีพิมพ์ในนิตยสารโชเน็งแมกกาซีนรายเดือนของสำนักพิพม์โคดันชะตั้งแต่เดือนพฤษภาคม พ.ศ. 2559 ได้รับการรวบรวมตีพิมพ์เป็นหนังสือการ์ตูนรวมเล่ม (ทังโกบง) 13 เล่ม เป็นภาคต่อโดยตรงกับซีรีส์มังงะเรื่องก่อนหน้าของอารากาวะชื่อเรื่องว่า ซาโยนาระ ฟุตบอล ซึ่งเผยแพร่ใน Magazine E-no ตั้งแต่เดือนมิถุนายน พ.ศ. 2552 ถึงสิงหาคม พ.ศ. 2553 ได้รับการรวบรวมตีพิมพ์เป็นหนังสือการ์ตูนรวมเล่ม 2 เล่ม
ลาก่อนคราเมอร์ของฉันได้รับการดัดแปลงเป็นซีรีส์อนิเมะโทรทัศน์โดยสตูดิโอไลเดนฟิมส์ ออกอากาศตั้งแต่วันที่ 4 เมษายนถึง 27 มิถุนายน พ.ศ. 2564 ภาพยนตร์อนิเมะดัดแปลงจากเรื่อง ซาโยนาระ ฟุตบอล โดยสตูดิโอเดียวกันมีกำหนดเข้าฉายในวันที่ 11 มิถุนายน พ.ศ. 2564
==ตัวละคร==
===โรงเรียนมัธยมปลายวาราบิเซนัน===
====ชมรมฟุตบอลหญิง====
====ชมรมฟุตบอลชาย====
===โรงเรียนมัธยมต้นฟูจิไดอิจิ===
===โรงเรียนมัธยมปลายคุโนงิ===
===โรงเรียนมัธยมปลายอูราวะโฮเซ===
===โรงเรียนมัธยมปลายโคเร็นกัง===
==รูปแบบต่าง ๆ==
===มังงะ===
===อนิเมะ===
มีการประกาศดัดแปลงเรื่องลาก่อนคราเมอร์ของฉันเป็นซีรีส์อนิเมะโทรทัศน์ในนิตสารโชเน็งแมกกาซีนรายเดือนฉบับเดือนตุลาคมซึ่งวางจำหน่ายเมื่อวันที่ 4 กันยายน พ.ศ. 2563 ซีรีส์อนิเมะสร้างโดยไลเดนฟิล์มส์ กำกับโดยเซกิ ทากูโนะ เขียนบทโดยนัตสึโกะ ทากาฮาชิ รับผิดชอบดนตรีประกอบโดบมาซารุ โยโกยามะ มีกำหนดออกากาศในวันที่ 4 เมษายน พ.ศ. 2564 ทางช่อง Tokyo MX  ไอกะ โคบายาชิร้องเพลงเปิดชื่อเพลงว่า "Ambitious Goal" ส่วนมิกาโกะ โคมัตสึร้องเพลงปิดชื่อเพลงว่า "คูยาชี โคโตะ วะ เค็ตโตบาเซะ" ในภูมิเอเชียตะวันออกเฉียงใต้ มิวส์ คอมมิวนิเคชันเป็นผู้ถือครองลิขสิทธิ์เผยแพร่ และได้เผยแพร่ผ่านทางปีลีปีลี
====รายชื่อตอน====
{|class="plainrowheaders wikitable" style="width:100%; margin:auto; background:#FFF;
|- style="border-bottom: 3px solid #CCF;"
! style="width:4em;"  | ตอนที่
! ชื่อตอน
! style="width:10em;" | ผู้กำกับ
! style="width:8em;" | ผู้เขียนบท
! style="width:12em;" | วันที่ออกอากาศครั้งแรก
|-
|}
===ภาพยนตร์===
มีการประกาศสร้างภาพยนตร์อนิเมะดัดแปลงจากเรื่อง ซาโยนาระ ฟุตบอล ชื่อเรื่องว่า ซาโยนาระ วาตาชิ โนะ คราเมอร์ เฟิสต์ ทัช  เดิมมีกำหนดเข้าฉายในวันที่ 1 เมษายน พ.ศ. 2564  แต่ได้เลื่อนไปเป็นวันที่ 11 มิถุนายน พ.ศ. 25641 ทีมงานกล่าวว่าสาเหตุเกิดจาก "สถานการณ์ที่ไม่คาดฝัน" แตพวกเขาก็หวังว่าสถานการณ์ของเชื้อไวรัสโคโรนาสายพันธุ์ใหม่จะได้รับการคลี่คลาย ในภูมิภาคเอเชียตะวันออกเฉียงใต้ มิวส์ คอมมิวนิเคชันถือครองลิขสิทธิ์เผยแพร่ของภาพยนตร์ ทีมงานจากซีรีส์อนิเมะก็มาร่วมทำงานสร้างภาพยนตร์
==หมายเหตุ==
==ดูเพิ่ม==
เพลงรักสองหัวใจ อีกหนึ่งซีรีส์มังงะโดยผู้เขียนเดียวกัน
==อ้างอิง==
==แหล่งข้อมูลอื่น==
เว็บไซต์ทางการของมังงะ  
เว็บไซต์ทางการของอนิเมะ 
มังงะที่ตีพิมพ์ในปี พ.ศ. 2552
มังงะที่ตีพิมพ์ในปี พ.ศ. 2559
อนิเมะที่ออกฉายในปี พ.ศ. 2564
อนิเมะและมังงะเกี่ยวกับฟุตบอล‎
ซอคเกอร์แอนิเมชัน
การ์ตูนญี่ปุ่นแนวโชเน็ง
ไลเดนฟิมส์
เมษายน พ.ศ. 2564

เมษายน พุทธศักราช 2564 เป็นเดือนที่ 4 ของปี พ.ศ. 2564 วันแรกของเดือนเป็นวันพฤหัสบดี วันสุดท้ายของเดือนเป็นวันศุกร์
== เหตุการณ์ปัจจุบัน ==
เมษายน
*2564-04
วัดพรหมคุณาราม (จังหวัดสมุทรสาคร)

วัดพรหมคุณาราม เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลชัยมงคล อำเภอเมืองสมุทรสาคร จังหวัดสมุทรสาคร มีที่ดินตั้งวัดมีเนื้อที่ 11 ไร่ 1 งาน 43 ตารางวา มีที่ธรณีสงฆ์ จำนวน 1 แปลง เนื้อที่ 4 ไร่ 3 งาน 33 ตารางวา
==ประวัติ==
วัดพรหมคุณาราม แต่เดิมเป็นวัดร้างอยู่ ผู้ที่เริ่มการสร้างวัดนี้ คือ พระราชสาครมุนี (เจ้าคณะจังหวัดสมุทรสาคร) ได้รับแจ้งว่ามีวัดร้าง พบซากอิฐโบราณซึ่งเป็นอิฐดินเผา พระพุทธรูปยืนสภาพชำรุด ฐานเจดีย์เก่า เสาตอม่อตั้งเรียงเสมอดินในสภาพเหมือนศาลาอยู่ใกล้กับพระพุทธรูปยืน และชาวบ้านที่เข้าไปตัดไม้ยังพบพระพุทธรูปดินเผาอีกจำนวนมาก และพบซุ้มคล้ายประตูเก่าเขียนว่า พรหมคุณาราม จึงได้ขอแรงชาวบ้านช่วยกันถางป่า แล้วได้ไปนิมนต์ พระครูเตี้ย สุวณฺณโชโต มาพัก ได้รับการประกาศตั้งวัดเมื่อวันที่ 30 เมษายน พ.ศ. 2527 ในชื่อ "วัดพรหมคุณาราม" ต่อมาเปลี่ยนชื่อมาเป็น วัดบางตะคอย ต่อมาเมื่อวันที่ 17 กุมภาพันธ์ พ.ศ. 2564 เปลี่ยนชื่อกลับมาเป็นชื่อเดิม คือ "วัดพรหมคุณาราม" สาเหตุที่กลับมาใช้ชื่อเดิมเพราะเห็นว่า ชื่อเดิมที่ใช้มาก่อนนั้น เป็นคำที่ไพเราะ มีความหมายที่ดี  ส่วนคำว่า "วัดบางตะคอย" บางทีคำว่าคอย อาจมีความหมายถึง การรอคอย
แต่เดิมวัดมีที่ดินมากกว่านี้ แต่เมื่อตำบลบ้านบ่อได้แยกเป็นตำบลชัยมงคล ได้มีราษฎรบุกรุกเข้าไปอยู่ในที่ดินของวัด จนเหลือเนื้อที่เพียง 3 งาน  ต่อมาเจ้าของที่ดินบางรายทราบว่าเป็นที่วัดร้างมาก่อน จึงมอบคืนให้กรมการศาสนา แต่บางส่วนถูกถนนตัดผ่าน ปัจจุบันที่ของวัดจึงเหลือที่ดินเช่นปัจจุบัน วัดได้รับพระราชทานวิสุงคามสีมาเมื่อวันที่ 23 มีนาคม พ.ศ. 2533 เขตวิสุงคามสีมา กว้าง 40 เมตร ยาว 80 เมตร
==อาคารเสนาสนะ==
อุโบสถ กว้าง 8.50 เมตร ยาว 22.50 เมตร สร้างเมื่อ พ.ศ. 2533 เป็นอาคารคอนกรีตเสริมเหล็ก ภายในประดิษฐาน พระพุทธชินราชจำลอง และมีพระพุทธรูปซึ่งมีนามที่ชาวบ้านนิยมเรียก คือหลวงพ่อรวย หน้าตักกว้าง 4 ศอก 9 นิ้ว ศาลาการเปรียญ กว้าง 12.5 เมตร ยาว 21.5 เมตร สร้างเมื่อ พ.ศ. 2518 เป็นอาคารไม้ ฝาคอนกรีต หอสวดมนต์ กว้าง 9 เมตร ยาว 27 เมตร สร้างเมื่อ พ.ศ. 2523 เป็นอาคารคอนกรีตเสริมเหล็ก 2 ชั้น กุฏิสงฆ์ จำนวน 7 หลัง เป็นอาคารครึ่งตึกครึ่งไม้ 5 หลัง และตึก 2 หลัง ศาลาบำเพ็ญกุศล จำนวน 1 หลัง สร้างด้วยคอนกรีตเสริมเหล็ก โรงครัว หอชี และศาลาทรงไทย เป็นที่ประดิษฐานรูปหล่อหลวงพ่อโต
==รายนามเจ้าอาวาส==
พระครูเตี้ย พ.ศ. 2512–2518
พระเฉื่อย พ.ศ. 2519–2520
พระครูปลัดชั้น วรธมโม พ.ศ. 2521–2532
พระราชสาครมุนี (รัษาการ) พ.ศ. 2533
พระมหาชอุ่ม สิทธิธีโร พ.ศ. 2534–2539
พระมหาอ่อน ถิรนนโท พ.ศ. 2540
พระครูศรีปริยัติสาคร
==อ้างอิง==
พรหมคุณาราม
พรหมคุณาราม
วัดดาวโด่ง

วัดดาวโด่ง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลคลองเขิน อำเภอเมืองสมุทรสงคราม จังหวัดสมุทรสงคราม
==ประวัติ==
สภาพที่ตั้งเดิมเป็นป่ารกชัฎมาก เป็นที่ดินของชาวตำบลนี้ที่ชื่อ นายช้าง ได้อุทิศที่ดินของตนให้ตั้งสำนักสงฆ์ขึ้น สันนิษฐานว่าสร้างขึ้นในสมัยพระบาทสมเด็จพระพุทธเลิศหล้านภาลัยถึงพระบาทสมเด็จพระนั่งเกล้าเจ้าอยู่หัว จดทะเบียนเป็นวัดเมื่อ พ.ศ. 2350 ได้รับพระราชทานวิสุงคามสีมาเมื่อ พ.ศ. 2493 ส่วนอุโบสถคงสร้างในสมัยพระบาทสมเด็จพระจอมเกล้าเจ้าอยู่หัว โดยพระวินัยธรรม (บัว) เจ้าคณะจังหวัดสมุทรสงคราม ได้ชักชวนพุทธศาสนิกชนร่วมกันบูรณะวัดนี้ ต่อมาพระอุโบสถหลังเก่าชำรุดทรุดโทรมลงมาก จึงได้สร้างอุโบสถหลังใหม่ขึ้นทำการผูกพัทธสีมา เมื่อวันที่ 4 มีนาคม พ.ศ. 2493
เมื่อสร้างอุโบสถหลังใหม่นั้น ได้ขุดลูกนิมิตของอุโบสถหลังเก่า พบเงินพดด้วงและเงินเหรียญเฟื้องเป็นจำนวนมาก ซื่งทำในสมัยพระบาทสมเด็จพระจอมเกล้าเจ้าอยู่หัว จึงสันนิษฐานได้ว่า อุโบสถนี้สร้างในสมัยนี้ เดิมวัดนี้ชื่อว่า วัดดุสิดาราม โดยหลวงพ่อเต็ม สมภารรูปแรกของวัดเป็นผู้ตั้งขึ้น ต่อมาสมัยหลวงพ่อโพธิ์ เป็นเจ้าอาวาสได้เปลี่ยนชื่อเป็น "วัดดาวโด่ง" เพื่อให้พ้องกับทางราชการว่าตำบลวัดดาวโด่ง นอกจากนั้นพระบาทสมเด็จพระจุลจอมเกล้าเจ้าอยู่หัวได้เสด็จทอดพระเนตรวัดนี้ถึง 2 ครั้ง
==ศิลปกรรม==
พระประธานในอุโบสถรับคำชมเชยว่าเป็นพระประธานที่งดงามมาก เป็นพระพุทธรูปปางปฐมเทศนา ถ่ายแบบมาจากวัดหน้าพระเมรุ จังหวัดพระนครศรีอยุธยา หล่อด้วยทองเหลือง หน้าตักกว้าง 3 ศอก 1 คืบ ส่วนสูงจากพระบาทถึงพระเกตุมาลา 7 ศอก 1 คืบ 6 นิ้ว น้ำหนัก 5,000 กิโลกรัม แบบห้อยพระบาท
ภาพจิตรกรรมที่คอสองศาลาการเปรียญเป็นอาคารไม้ที่บูรณะขึ้นใหม่แทนหลังเดิม ลักษณะเป็นศาลาโถง หลังคาเครื่องไม้มุงกระเบื้องสี มีการเรียงกระเบื้องเป็นอักษรระบุปีศักราช ที่บูรณะใหม่ว่า  2504 พื้นศาลาเป็นซีเมนต์ยกพื้นสูง ภายในที่ไม้คอสองมีภาพจิตรกรรม เขียนเรื่องราวชาดกต่าง ๆ เช่น พระมหาชนก พระเตมีย์ใบ้ ฯลฯ  วัดยังมีพิพิธภัณฑ์วัดดาวโด่ง รวบรวมวัตถุโบราณเป็นจำนวนมาก
==อ้างอิง==
ดาวโด่ง
โบราณสถานในจังหวัดสมุทรสงคราม
วัดบางคูวัดกลาง

วัดบางคูวัดกลาง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบางคูวัด อำเภอเมืองปทุมธานี จังหวัดปทุมธานี มีเนื้อที่ 8 ไร่ 2 งาน 80 ตารางวา
วัดบางคูวัดกลางน่าจะสร้างในสมัยรัตนโกสินทร์ในสมัยพระบาทสมเด็จพระพุทธเลิศหล้านภาลัย ต่อมาในสมัยพระบาทสมเด็จพระจุลจอมเกล้าเจ้าอยู่หัว เจ้าจอมมารดาวาดได้มาสร้างเจดีย์อุทิศให้กับปลัดวังซ้าย (เที่ยง) ผู้เป็นบิดาและพระนมปริก ซึ่งเป็นพระนมในรัชกาลที่ 5 ชาวบ้านมักจะเรียกวัดบางคูวัดกลางว่า วัดโพธิ์ อีกชื่อ วัดก่อตั้งเมื่อ พ.ศ. 2353 ได้รับพระราชทานวิสุงคามสีมาปีเดียวกัน เขตวิสุงคามสีมากว้าง 18 เมตร ยาว 41 เมตร
นอกจากเจดีย์มอญที่สร้างโดยเจ้าจอมมารดาวาดแล้ว อุโบสถของวัดบางคูวัดกลางมีความสวยงามเป็นอย่างมาก โดยการใช้งานศิลปะปูนปั้น ยังมีการสถูปเจดีย์เพื่อเก็บอัฐิของเจ้าอาวาสทุกรูป ไว้ในสถูปเดียวกัน ตั้งแต่รูปแรกเป็นต้นมา อาคารเสนาสนะอื่น ๆ ได้แก่ ศาลาการเปรียญกว้าง 12 เมตร ยาว 20 เมตร หอสวดมนต์กว้าง 10 เมตร ยาว 16 เมตร กุฏิสงฆ์จำนวน 5 หลัง เป็นอาคารไม้ ศาลาบำเพ็ญกุศลจำนวน 1 หลัง สร้างด้วยคอนกรีตเสริมเหล็ก ฌาปนสถาน 1 หลัง และหอระฆัง 1 หลัง
==รายนามเจ้าอาวาส==
พระครูปัญญาก้าน
พระครูสมุห์ทองก้อน
พระอธิการบุญธรรม สุธมฺโม
พระอธิการสอน สุวโจ
พระครูใบฎีกาอ้วน อติภทฺโท
พระสมุห์สัญญา ฐานมคฺโล
==อ้างอิง==
บางคูวัดกลาง
บางคูวัดกลาง